SONDAJ. Francezii nu cred în vaccin: doar 50% ar accepta imunizarea.
53% dintre cei chestionați au spus că se vor vaccina. Sondajul a fost efectuat pe un eșantion de 2.000 de adulți, în Franța. Există și "diferențe între profesii": 8 din 10 medici au spus că se vor vaccina.
Doar jumătate dintre cei chestionați în noiembrie au intenția să se vaccineze, față de două treimi în iulie, relatează Le Figaro.Cu cât se apropie vaccinarea împotriva Covid-19, cu atât mai puțini oameni vor sa se vaccineze. Doar jumătate dintre cei chestionați în noiembrie intenționează să facă acest lucru, față de două treimi în iulie, potrivit cifrelor oficiale publicate vineri, 4 decembrie de Franța."În noiembrie 2020, doar jumătate dintre cei chestionați (53%) au răspuns că sigur sau probabil vor să fie vaccinați împotriva Covid-19. Acest rezultat a scăzut comparativ cu luna iulie, când 64% au declarat că intenționează să facă acest lucru", scrie agenția de sănătate de stat în actualizarea săptămânală.Aceste date provin din sondajele efectuate în mod regulat de pe un eșantion de 2.000 de adulți din Franța continentală."Bărbații și persoanele în vârstă sunt cele mai susceptibile de a dori sa fie vaccinate", continuă raportul. Dintre cei peste 65 de ani, o categorie cu risc deosebit de ridicat, trei sferturi (72%) dintre cei chestionați au răspuns că vor fi "sigur sau probabil" vaccinați. Dar doar o treime (33%) dintre 25-34 de ani intenționează să facă acest lucru.Există, totuși, "diferențe semnificative între profesii": 8 din 10 medici generaliști și farmaciști intenționează să facă acest lucru, față de 55% dintre asistenții medicali chestionați. În plus, 88% dintre profesioniștii din domeniul sănătății chestionați ar sfătui pacienții să fie vaccinați împotriva Covid.